Anna Tronds

Anna Tronds også kalt Skottefruen og i senere tid Anne Rustung (– død etter 1607) var en dansk-norsk adelsdame, som i en periode i siste halvdel av 1500-tallet, hadde en affære med James Hepburn, 4. jarl av Bothwell.

Anna var eldste datter av admiral og lensherre Christoffer Trondsen og hustru Karen Skankes syv døtre. Hun vokste opp i Danmark, hvor faren var blitt utnevnt til admiral under kong Christian III. Omkring 1560 ble hun her kjent med jarlen av Bothwell som var kommet som gesandt til Danmark.Rustung, Anne, Dansk biografisk Lexikon Han tok henne med seg til Nederlandene – etter hennes eget sigende, mot ekteskapsløfte,Rustung, Store norske leksikon men han forlot henne snart igjen. Hun reiste til Skottland for senest i 1565 å vende hjem til familien som etter farens død var flyttet tilbake til Norge.

I 1567 gjenså hun i Bergen den troløse jarl, som i mellomtiden hadde vært gift med Maria Stuart, og som hadde flyktet til Norge etter den skotske dronnings abdikasjon. Anna stevnet jarlen for retten, og mottok som kompensasjon et lite skip som tilhørte jarlen, samt lovnad på en årlig pengesum – som hun aldri mottok.Rustung, Anne, Dansk biografisk Lexikon Bothwell ble sendt til Danmark, og endte sine dager som statsfange på Dragsholm slott på Sjælland.

I 1594 oppholdt Anna seg i Smaalenene (daværende navn på Østfold) i det sydøstlige Norge, og i 1607 overdro hun ved et makeskifte på Arreskov, slektsgården Sem i Kvinnherad til søsteren Else, gift med Anders Mowat.

 Referanser 

Kategori:Adelige nordmenn
Kategori:Nordmenn på 1500-tallet
Kategori:Nordmenn på 1600-tallet